ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI





PROIECT

HOTĂRÂREA

Nr.  48  din  06.10.2025 
privind aprobarea achiziționării serviciilor de consultanță pentru elaborarea, depunerea și implementarea proiectului „Instalarea stocării aferente parcului fotovoltaic din comuna Blândeşti, județul Botoşani”

Consiliul Local al comunei Blândeşti; judeţul Botoşani, întrunit în şedinţa   din data de 

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. _______/_______ al compartimentului financiar contabil;

Văzând rapoartele  comisiilor de specialitate ale Consiliului Local al comunei Blândeşti; 

Ȋn conformitate cu prevederile: Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice; cu modificările şi completările ulterioare; Ghidului Solicitantului privind sprijinirea investițiilor în noi capacități de stocare a energiei electrice produse din surse regenerabile pentru autoconsum pentru entități publice, finanțat din Fondul pentru Modernizare; art. 19, art. 44 alin. (1) și art. 49 din Legea nr. 273/2006 privind finanțele publice locale, cu modificările și completările ulterioare;
În baza art. 129, alin. (1), alin. (2) lit. c) și alin. (4) lit. d)  din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂȘTE:
Art. 1. - Se aprobă demararea demersurilor în vederea realizării obiectivului de investiții „Instalarea stocării aferente parcului fotovoltaic din comuna Blândeşti, județul Botoşani”, în scopul depunerii spre finanțare nerambursabilă în cadrul apelului de proiecte derulat de Ministerul Energiei prin Fondul pentru Modernizare.
Art. 2. - Se aprobă achiziționarea serviciilor de consultanță și asistență tehnică specializată, care vor include, fără a se limita la:

a) Elaborarea documentațiilor tehnico-economice necesare proiectului, inclusiv, dar fără a se limita la, Studiu de Fezabilitate (SF) conform HG nr. 907/2016;

b) Elaborarea și depunerea Cererii de finanțare și a tuturor anexelor aferente, conform Ghidului Solicitantului aprobat prin Ordinul ME nr. 1.431/2023;

c) Asistență tehnică și management de proiect pe parcursul perioadei de evaluare, contractare și implementare a proiectului.
Art. 3. - (1) Se aprobă valoarea maximă estimată pentru contractul de servicii menționat la Art. 2, în cuantum de 82.500 lei, fără TVA, pentru serviciile de consultanță, respectiv 30.000 lei, fără TVA, pentru serviciile de proiectare.

(2) Finanțarea cheltuielilor aferente contractului de servicii se va asigura din bugetul finanțării accesate.
Art. 4. - Se mandatează Primarul comunei Blândeşti să inițieze și să deruleze procedura de achiziție publică pentru serviciile menționate la Art. 2, în conformitate cu prevederile Legii nr. 98/2016, și să semneze contractul de prestări servicii cu ofertantul declarat câștigător.
Art. 5. - Primarul comunei Blândeşti, prin aparatul de specialitate, va duce la îndeplinire prevederile prezentei hotărâri.

Inițiator proiect de hotărâre,
Primar Stelian MAXIM
